section_heading: Rani život
paragraph_text: Nakon toga, 1998. godine, otišao je u Italiju, gdje je radio poslove modela i snimao reklame prije nego što se vratio u Los Angeles. Nakon ponovnog dolaska u domovinu, Josh je živio kod prijatelja, a obojica su radili u jednoj agenciji za pronalaženje glumačkih talenata. U agenciji su ga takoreći otkrili, ali nakon velikog broja audicija na kojima nije prošao odlučio je upisati satove glume.